IVL วิ่งต่อ 5% โบรกชูเป้า 59 บ. เล็งอัพกำไรปี 65 หลังงบไตรมาส 1 โตเกินคาด!
IVL วิ่งต่อ 5% "เคจีไอ" ชูเป้า 59 บ. หลังรายงานกำไรไตรมาส 1/65 โตเกินคาด พร้อมเล็งปรับประมาณกำไรทั้งปี - มองธุรกิจโรงกลั่นไตรมาส 2 เข้าไฮซีซั่น
IVL วิ่งต่อ 5% "เคจีไอ" ชูเป้า 59 บ. หลังรายงานกำไรไตรมาส 1/65 โตเกินคาด พร้อมเล็งปรับประมาณกำไรทั้งปี - มองธุรกิจโรงกลั่นไตรมาส 2 เข้าไฮซีซั่น
17 พ.ค. 2565

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 15:59 น. อยู่ที่ระดับ 48.75 บาท บวก 2.25 บาท หรือ 4.84% สูงสุดที่ระดับ 49.00 บาท ต่ำสุดที่ระดับ 46.75 บาท ด้วยมูลค่าการซื้อขาย 1.84 พันล้านบาท

ด้านบล.เคจีไอ (ประเทศไทย) ระบุในบทวิเคราะห์ เป้าพื้นฐาน 59 บาท หลังรายงานกำไรไตรมาส 1/65 ที่ 1.41 หมื่นล้านบาท ดีกว่าคาด 69% และดีกว่าคอนเซนซัสคาด 55% มีโอกาสที่ฝ่ายวิจัยจะปรับประมาณการปีนี้ขึ้น เนื่องจากกำไรในไตรมาส 1 คิดเป็น 55% ของประมาณการกำไรทั้งปีที่ 2.57 หมื่นล้านบาท ขณะที่แนวโน้มค่าการกลั่นในไตรมาส 2 ยังดีต่อเนื่องจากปัจจัยฤดูกาล